Mathias From

Mathias From (s. 16. joulukuuta 1997 Frederikshavn, Tanska) on tanskalainen jääkiekkoilija. Hän on pelipaikaltaan vasen laitahyökkääjä. From laukoo oikealta. Viitattu 26.1.2016.

Ura
Seuraura
From on Frederikshavn IK:n kasvatti. Hän oli kaudella 2012–2013 seuran U17-junioreiden paras pistemies, maalintekijä ja syöttäjä tehoilla 17+16=33. From debytoi samalla kaudella miesten peleissä pelattuaan vain 15-vuotiaana yhden ottelun Tanskan toiseksi korkeimmalla sarjatasolla maan I-divisioonassa. Kaudella 2013–2014 hän sijoittui Tanskan U17-juniorisarjan pistepörssissä kolmanneksi tehoilla 27+28=55. From pelasi kauden aikana I-divisioonassa 15 ottelua.

Kaudeksi 2014–2015 From siirtyi Ruotsiin Rögle BK:n J18-junioreihin, joiden toiseksi paras pistemies hän oli sekä J18 Elitissä tehoilla 12+16=28 että J18 Allsvenskanissa tehoilla 6+12=18. Kauden 2015–2016 From vietti pääosin seuran J20-junioreissa, jossa hän voitti kauden päätteeksi J20 SuperElitin pronssia. From debytoi kauden aikana myös Röglen SHL-joukkueessa, jossa hän pelasi 16 runkosarjaottelua tehopistein 2+2=4. From teki SHL-debyyttinsä 4. joulukuuta 2015 HV71:tä vastaan. Hän oli vain 12 päivää vaille 18-vuotias ja hänestä tuli kaikkien aikojen toiseksi nuorin liigassa debytoinut tanskalaispelaaja. From teki ensimmäisen SHL-maalinsa 16. helmikuuta 2016 MODO Hockeyta vastaan. Hänen osumansa jäi Röglen 3–2-voittoon päättyneen ottelun ratkaisumaaliksi. Maaliskuussa 2016 From teki joukkueen kanssa kaksivuotisen jatkosopimuksen.

Chicago Blackhawks varasi Fromin viidennellä kierroksella 143. pelaajana NHL:n varaustilaisuudessa 2016. Samana vuonna hänet varasi myös Metallurg Magnitogorsk 112. pelaajana KHL:n varaustilaisuudessa.

Maajoukkueura
From edusti Tanskaa vain 18-vuotiaana MM-kilpailuissa vuonna 2016, mutta hän ei kuitenkaan saanut turnauksessa tililleen otteluakaan. Yhteensä From on pelannut 11 A-maaottelua tehopistein 3+3=6.Tilanne 7.1.2017 Hän teki A-maajoukkuedebyyttinsä Euro Hockey Challengessa 7. huhtikuuta 2016 Aalborgissa Latviaa vastaan. From teki ottelussa myös ensimmäisen A-maajoukkuemaalinsa ylivoimalla ja keräsi myös yhden syöttöpisteen.Denmark vs Latvia – EHC – 2015–16 Euro Hockey Challenge | boxscore

From pelasi myös alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa häneltä jäi väliin kaksi ensimmäistä ottelua turnausta edeltäneellä leirillä tulleen nilkkavamman vuoksi. From jakoi lukemalla 0 Tanskan sisäisen tehotilaston voiton kolmen muun pelaajan kanssa. Hän pelasi myös alle 18-vuotiaiden IA-divisioonan MM-kilpailuissa vuonna 2015, jolloin From voitti kultaa ja oli nostamassa Tanskaa seuraavaksi vuodeksi A-sarjaan. Hän jakoi neljällä osumallaan koko turnauksen maalipörssin voiton kolmen muun pelaajan kanssa. From valittiin turnauksen parhaaksi hyökkääjäksi.

Tilastot
 2012–2013  Frederikshavn IK  Tanska I  1  0  2  2  0  –  –  –  –  – 2013–2014  Frederikshavn IK  Tanska I  15  5  6  11  4  –  –  –  –  – 2014–2015  Rögle BK  J18 Elit  20  12  16  28  14  –  –  –  –  –  U18d1 A  7  1  5  6  6   Rögle BK  J18 Allsv.  15  6  12  18  14  –  –  –  –  –   Rögle BK  SuperElit  –  –  –  –  –  4  0  0  0  2 2015–2016  Rögle BK  SuperElit  36  6  15  21  42  7  2  2  4  0  JMM  4  1  1  2  4   Rögle BK  SHL  16  2  2  4  0  –  –  –  –  – 2016–2017  Rögle BK  SuperElit  13  9  9  18  8  3  2  0  2  0  JMM  3  2  1  3  0   Rögle BK  SHL  33  3  1  4  12  –  –  –  –  – 2017–2018  Rögle BK  SHL  21  2  3  5  6  –  –  –  –  –    Södertälje SK  Allsvenskan  16  1  3  4  4  –  –  –  –  –   AIK IF  Allsvenskan  7  1  0  1  6  –  –  –  –  – 2018–2019  AIK IF  Allsvenskan  45  8  8  16  16  –  –  –  –  –  MM  4  0  0  0  0 2019–2020  Modo Hockey  Allsvenskan  49  12  13  25  46  –  –  –  –  – 2020–2021  Düsseldorfer EG  DEL  36  5  12  17  0  –  –  –  –  – 3 kautta  yhteensä  SHL  70  7  6  13  18  –  –  –  –  – 3 kautta  yhteensä  Allsvenskan  117  22  24  46  72  –  –  –  –  –

Lähteet

Viitteet

Luokka:Tanskalaiset jääkiekkoilijat
Luokka:Chicago Blackhawksin varaamat pelaajat
Luokka:Vuonna 1997 syntyneet
Luokka:Elävät henkilöt